runetrust/blame-folketinget-dk huggingface dataset:
Peter Skaarup (DF), 1999-06-16:
Dér peger vi så på, at der rundtomkring i verden er mange flygtninge, der trænger til hjælp, og dér bør Danmark naturligvis hjælpe så godt, som det er muligt, og derfor mener vi, at man sagtens kan hjælpe de mennesker lige så godt med både mad og boliger osv. i nærområdet.
Peder Hvelplund (EL), 2024-11-21:
Som det fremgår både af lovforslaget, men også af mange af de høringssvar, der ligger, så medfører det jo netop, at en borger, som bliver visiteret til et sammenhængende plejeforløb, altså en helhedspleje, godt kan klage til kommunalbestyrelsen eller borgmesteren over den hjælp, man får, hvis ikke man mener, den er tilstrækkelig, eller at det er den rigtige hjælp.
Ole Vagn Christensen (S), 2009-05-14:
Hermed erklærer regeringen jo, at den i virkeligheden godt er klar over, at det står skidt til, og selv om vi nu har hørt nogle fine taler fra de to ministre vedrørende de to forespørgsler, som vi her debatterer, må vi jo sige, ud fra det, man selv siger, at der netop er nogle problemer.
Peter Kofod (DF), 2023-02-08:
Derfor er det jo også en særpræget situation at se, at der er udvalgsmedlemmer, som er ude at kritisere den måde, arbejdet tilrettelægges på, og som siger, at det er for mørkelagt, altså at det er for svært for frie medier at få indsigt i det arbejde, der foregår.
Arne Melchior (CD), 1999-04-23:
Godt nok har vi ikke stillet ændringsforslag sammen, men vi rejste den samme kritik og stillede de samme spørgsmål ved førstebehandlingen - det var det, jeg sagde - og dér har indenrigsministeren og regeringen været imødekommende, og det er for os vigtigere, at disse nye mennesker får gode opholdsbetingelser fra starten.
Mette Frederiksen (S), 2011-12-21:
Det kan godt være, at vi i Danmark bruger mange penge på uddannelse, men de tal, der blev offentliggjort i dag i Politiken, der viser, at ni ud af ti unge kontanthjælpsmodtagere ingen uddannelse har, må jo altså så vise, at vi ikke bruger de penge på den bedste måde.
Camilla Fabricius (S), 2023-05-09:
Vi ved, at det at have en anderledes kønsidentitet og opfattelse af sig selv i forhold til det køn, man er tildelt, har meget store og massive konsekvenser for det liv, man lever. Når man gør sig den ulejlighed faktisk at tale med børn og unge, som oplever at leve på en anden måde end den måde, samfundet har tildelt dem at leve på, bliver man altså simpelt hen rørt.
Tom Behnke (KF), 2012-02-03:
Det er jo et skridt i den rigtige retning, og der kan vi jo så se, at det samarbejde og den samhandel, der er, jo bevirker, at vi faktisk har muligheden for at lægge pres på produktionslandene, et pres, som har bevirket, at produktionslandene er indstillet på at se på alternative metoder.
Kristen Touborg (SF), 2010-03-04:
Så vil jeg godt sige, når Venstre snakker om fleksibel finansiering, som andre erhverv har, at der jo er den forskel på landbruget og de øvrige erhverv, at vi i landbruget har jorden som en begrænsende ressource, og det vil sige, at der simpelt hen er nogle helt andre grundforudsætninger for, hvordan man skal lade landbruget udvikle sig.
Frank Jensen (S), 1997-12-17:
Rigspolitichefen valgte, da man ikke helt kunne udelukke, at den borger, der har fundet udsnittet af telefonnøglen på en postkasse ude i nærheden af fru Pia Kjærsgaards bopæl, kun fandt én side af flere sider, at sende den til samtlige politikredse. Jeg kan bekræfte over for hr. Thulesen Dahl, at jeg mener, at politiet har reageret helt, som politiet bør, og det er politiets egen prioritering, hvad det gjorde på grundlag af en konkret vurdering af sikkerhedsrisikoen for de medlemmer af Folketinget, hvis navne fremgik af listen.
Lene Espersen (KF), 2008-04-21:
Rigtig mange unge mennesker er jo af forståelige grunde meget fokuserede på deres fremtid og alle de ting, de vil prøve og skal nå, og de ønsker altså ikke at løbe den risiko, der er forbundet med at få en plettet straffeattest med de vanskeligheder, det så efterfølgende kan betyde for dem med hensyn til at få arbejde osv.
Trine Bramsen (S), 2025-05-21:
Og der er det bare faktuelt det, at Liberal Alliance som eneste parti i hele Folketingssalen gik op på talerstolen og sagde, at de var imod et forslag, der skulle spare 20 mio. kr. årligt, inklusive en række ansatte, netop med det udgangspunkt, at vi skulle have mere tillid til de ansatte, der sidder og træffer beslutninger.
Christian Juhl (EL), 2022-10-06:
Derfor kunne jeg godt tænke mig at høre ordføreren, hvad hun mener om de beslutninger, der er taget i Inatsisartut, og som også er accepteret af Folketinget, om, at man laver en fælles totalredegørelse, i stedet for at der lige pludselig dukker skandaler som spiralskandalen og børneskandalen osv. osv. op.
Erling Bonnesen (V), 2008-10-31:
Jeg går ud fra, at spørgeren også fortsat bakker op om den danske model, og det er jo lige præcis det, der også er kernepunktet i det her lovforslag, netop at sikre, at det fortsat er den danske model, der er gældende, og derfor mener jeg også, at vi kan afvise de spekulationer, der ligger i spørgsmålet.
Dan Jørgensen (S), 2021-12-21:
Vi er så i gang med at analysere på, om det så er nok, og det er resultaterne af de analyser, som vi vil præsentere for jer her i løbet af foråret, og som så skal danne udgangspunktet for de forhandlinger, vi skal have, i forhold til en ny energiforsyningsstrategi for Danmark.
Søren Pape Poulsen (KF), 2016-10-06:
Og så ønsker vi jo i det hele taget at vende hele det danske asylsystem rundt, så man ikke kan selvvisitere sig hertil og søge asyl, men at det skal være noget, der sker fra en flygtningelejr i et nærområde, og vi skal så tage det antal om året, som vi synes samfundet kan bære.
Jann Sjursen (KRF), 2001-10-09:
Men vi har kædet det forslag sammen med denne her ceremoni, fordi vi faktisk synes, at det er værd at kæde rettigheder og pligter sammen og også det, at når man træder ind i det danske samfund som dansk statsborger, må man dermed vedkende sig de grundliggende spilleregler, det grundliggende værdifællesskab, som også vores grundlov er et udtryk for.
Frank Dahlgaard (UP), 1999-10-13:
Og når nu statsministeren selv nævner vores fastkurspolitik, hvor vi i øjeblikket har valgt som et selvstændigt land frivilligt at knytte os tæt til euroen, så er det jo en beslutning, der kan laves om om 10, 20, 50 eller 5.000 år, hvis vi bevarer vores krone.
Per Stig Møller (KF), 2005-04-06:
Det er fuldstændig rigtigt, som hr. Morten Messerschmidt skarpt ser, at ordet forfatning anvendes i del 1, 2 og 3, men i del 4 anvendes konsekvent udtrykket traktat, og det er det, der drejer sig om almindelige afsluttende bestemmelser.
Carsten Kissmeyer (V), 2021-10-28:
Derfor er vi glade for at sige, at vi stod i spidsen for en bred aftale i 2018, da vi indgik energiaftalen, som bl.a. havde til formål at igangsætte en række initiativer, der skulle fremme udviklingen af fjernkølingssektoren, såsom frit teknologivalg og bedre muligheder for drift af fjernkølingsprojekter på tværs af kommunegrænser – netop det, vi behandler lige nu.
Anne Baastrup (SF), 2010-04-19:
Hvad er den egentlige årsag til, at Venstre ikke intellektuelt formår at sige: Der er mennesker, der har regnet med og tilrettelagt deres uddannelsesforløb, deres arbejdsforløb på en sådan måde, at de kan forvente at få en varig opholdstilladelse.
Kirsten Brosbøl (S), 2010-04-08:
Der ønsker regeringen ikke at dispensere, men vi sikrede altså, at det fremgår meget klart af aftalen, at såfremt det ikke er tilfældet, at de her udgifter vil blive dækket af andre stipendiemidler eller andre fonde, skal vi vende tilbage til det i forligskredsen.
Karina Adsbøl (DD), 2023-11-21:
For cirka et halvt år siden kom den nationale undersøgelse af kvaliteten i dagtilbud, og den afslørede, at kvaliteten i knap fire ud af ti vuggestuer vurderes at være utilstrækkelig, og på næsten halvdelen af stuerne oplever børn personale, der kun sjældent eller af og til er opmærksomme på børnenes oplevelser, behov og følelser, og som kun i ringe grad formår at hjælpe børnene ind i de rigtige børnefællesskaber.
Merete Riisager (LA), 2013-01-17:
Men mener man, som vi gør i Liberal Alliance, at centralisme fører til mere ufrihed, mindre demokrati, mindre ansvar og deraf følgende håbløshed og økonomisk deroute, ja, så er man alvorligt bekymret. Og man kan måske endda tillade sig at spørge: Er man fortsat en nation, hvis man ikke længere bestemmer over sin egen økonomiske politik?
Ole Birk Olesen (LA), 2021-04-27:
Det kan sagtens være nyttigt at gøre det i bestemte private virksomheder, især i forhold til hvad ejerne skal have at vide, hvad bestyrelsen skal have at vide osv. om, hvad der foregår blandt de ansatte medarbejdere, men i forhold til det offentlige må gælde, at de almindelige regler for, hvad mennesker har pligt til at sige, og hvad de ikke har pligt til at sige om forhold, der måtte være ulovlige, også gælder hos private virksomheder.
Morten Østergaard (RV), 2015-03-25:
Det, jeg kan forstå på hr. Jacob Jensen, er, at det ikke gør indtryk, at vi nu 20 måneder i træk har haft stigende beskæftigelse, at flere og flere danskere kommer i arbejde, og det gør ikke indtryk, at vi nu seks kvartaler i træk har haft økonomisk vækst i Danmark efter en historisk nedtur.
Charlotte Dyremose (KF), 2005-01-13:
Jeg kan så bekræfte, at det netop var tallene fra 2004 til 2005 og de tal, som kommunerne jo indberetter til Indenrigs- og Sundhedsministeriet, og de tal, som socialministeren oplyste os om på det samråd, som vi havde, altså at der var denne her stigning på 13.200 timer pr. uge og en budgetstigning på ca. 285 mio. kr. fra 2004 til 2005.
Anders Samuelsen (LA), 2017-12-01:
At det er sådan, at der er nogle, som kommer til at udvide eller udvikle det europæiske samarbejde mere i dybden, og vi derfor bliver sat lidt mere ud på sidelinjen, kan vi vel sådan set godt se et eksempel på inden for forsvarssamarbejdet, hvor man i øjeblikket arbejder specifikt med nogle modeller.
Henrik Svane (RV), 1998-04-14:
Da Det Radikale Venstres ordfører ikke kan være til stede, har jeg lovet at læse følgende op: De gældende regler om svins velfærd har hidtil været reguleret i Justitsministeriets bekendtgørelse nr. 998 af 14. december 1993 om beskyttelse af svin, og det er på høje tide, vi får forbedret disse regler.
Morten Østergaard (RV), 2015-11-18:
Det, jeg egentlig vil spørge hr. Simon Emil Ammitzbøll om, er: Da man i torsdags reagerede på grænsekontrollen i Sverige, mente hr. Simon Emil Ammitzbøll, at vi skulle lukke de danske grænser hurtigst muligt, for ellers ville det føre til kaos ved Øresundsbroen.
Mattias Tesfaye (S), 2025-11-05:
I forbindelse med frikommuneforsøget havde vi jo på et tidspunkt besøg fra Helsingør Kommune, og de havde en liste over alle de politikker, man havde besluttet, og alle de koncepter, der var rullet ud i Helsingør Kommune, og der kunne jeg jo godt se, at der i hvert fald var rum for at luge lidt ud.
Anne Baastrup (SF), 2004-05-19:
Vores beslutningsforslag er skåret over tænkningen i LSD-forslaget fra midten af 1980'erne, hvor staten påtog sig det moralske ansvar og gav kompensation til de mennesker, hvis liv blev ødelagt på grund af denne eksperimentelle behandling, og hvor tilsynsmyndighederne dengang svigtede.
Peter Hummelgaard Thomsen (S), 2017-06-01:
Og det, der har været styrken, også i forhold til dansk fagbevægelses store succes og i forhold til at sikre dens medlemmer gode lønninger og ordentlige arbejdsvilkår, er jo, at man hele tiden aktivt har arbejdet for at være en del af de store internationale aftaler, at man har arbejdet for, at Danmark skulle udvide sine muligheder for at eksportere sine varer, fordi man ved, at det er det, der skaber arbejdspladser.
Pia Olsen Dyhr (SF), 2010-01-26:
Jeg synes, der er mange interessenter her; der er også forældre, der henvender sig og siger, at det er et kæmpe problem, og der er en sammenslutning af forældre, der nu arbejder for, at det skal blive lovpligtigt med cykelhjelm for personer under 18 år.
Lotte Rod (RV), 2024-03-15:
Jeg går også ind for, at kriminelle udlændinge skal udvises – det gør vi alle sammen – men man laver ikke en flyer med en flybillet til en enkelttur til Mellemøsten, så alle de elever, der har mellemøstlige rødder, når de møder ind og finder sådan en på deres plads, føler at de ikke er velkomne.
Line Barfod (EL), 2006-04-27:
Jeg skal så høre om den del, der handler om forrentning af bl.a. sociale krav, f.eks. tilbagebetaling af kontanthjælp, især nu, hvor velfærdsudspillet fra regeringen lægger op til, at unge under 30 år fremover stort set kun vil kunne få kontanthjælp med tilbagebetaling
Freddy Dam (V), 2004-05-04:
Men som det fremgår af min tale, er det sådan, at min umiddelbare overvejelse er den, at der i virkeligheden kan være en betydelig chance for, at problemet reduceres, netop fordi det nu er sådan, at østarbejderne faktisk får adgang til det danske arbejdsmarked, så incitamentet til ulovligt arbejde eller illegalt arbejde skulle alt andet lige være mindre.
Finn Sørensen (EL), 2018-12-07:
Den anden ting er, at udenlandske tjenesteydere, altså virksomhederne, pålægges et depositum på 20.000 kr. ved tilmelding, og det kan de så få tilbage, medmindre de har pådraget sig en gæld til det danske samfund, f.eks. i form af en bøde.
Carsten Hansen (S), 2014-02-05:
Det andet er, at vi skal sikre de bedst mulige rammer for projektholdere og de lokale aktionsgruppee, men igen vil jeg sige, at det jo bliver en proces, som vi tager fat på, når høringsperioden er overstået og vi skal forholde os til de afgivne høringssvar i forhold til LAG-processen.
Hans Christian Schmidt (V), 1998-01-15:
Jeg synes, at det flertal, som desværre tegnede sig ved førstebehandlingen, skulle tænke sig godt om og se, om det ikke var en god idé og en god forbrugervejledning, måske ligefrem en oplysning, hvis man sagde: Vi vil så hurtigt som overhovedet muligt sørge for, at vi får en kortere sagsbehandlingstid, sådan at forbrugerne har nemmere ved at bruge de nye og bedre midler.
Morten Dahlin (V), 2025-02-20:
Dengang var det et fremsynet projekt, og det bliver stadig væk rost i dag, fordi man jo i virkeligheden formår at kombinere det bedste fra to verdener: et stort og smukt naturområde med enorme naturmæssige værdier og samtidig et fritidsområde, som er fantastisk for alle dem, der bor der, og i virkeligheden, som jeg synes den socialdemokratiske ordfører gav udtryk for, for alle dem, der bor i området, i baglandet, i oplandet dertil.
Peter Hummelgaard (S), 2023-11-21:
Men jeg tror på, at det her kan bidrage til at fjerne en væsentlig del af især den spontane efterspørgsel ude på Christiania og derved også udsulte markedet derude, så man er fri for at se skyderier hver eller hver anden måned, fri for at se tilfældige voldsepisoder næsten hver eller hver anden dag, og så vi i det hele taget kan få smidt banderne på porten.
Lene Espersen (KF), 1998-02-04:
om, at der er behov for en mere detaljeret information set med forbrugerøjne, men jeg vil godt advare imod, at vi i Folketinget begynder at springe over, hvor gærdet er lavest, og i stigende omfang benytter positiv og negativ anprisning vedrørende de forskellige produkter.
Jann Sjursen (KD), 2004-01-14:
Derfor vil det være en utrolig stor glæde også for Kristendemokraterne, hvis regeringen ville nå til den erkendelse, at skattestoppet har spillet fallit, at man vil sparke betonklodsen om benene væk og i stedet tage fat på de udfordringer, der ligger også af fordelingspolitisk karakter.
Søren Kolstrup (EL), 2001-03-20:
Derfor skal jeg varmt anbefale, at man stemmer ja til vores ændringsforslag, og jeg skal ikke undlade at gøre opmærksom på, at mine forventninger er særlig store til dem, der meget ofte kalder sig grønne og dybtgrønne. Så derfor venter jeg jo spændt på, om folk kan finde frem til de grønne knapper.
Hans Kristian Skibby (DF), 2020-04-22:
Giver det ikke alvorlige panderynker hos ministeren, at Europa-Kommissionen i sidste uge overraskende har meldt ud, at Femernprojektet, der finansieres bl.a. via statslån og -garantier fra den danske stat, alene må opnå den foreslåede finansiering i op til 16 år efter indvielsen af forbindelsen?
Maria Reumert Gjerding (EL), 2015-12-04:
Så jeg vil gerne virkelig opfordre til, at man tager det her meget alvorligt, sådan at man, hvis man genvinder regeringsmagten, sammen med de grønne partier på venstrefløjen går ind og kigger meget seriøst på hele det her registreringssystem, så vi grundlæggende får det omlagt, for det er det, der skal til, hvis vi gerne vil fremme den grønne transport.
Johanne Schmidt-Nielsen (EL), 2010-01-19:
Jeg blev så glad, da jeg hørte hr. Karsten Lauritzen anerkende, at der faktisk er et problem i forhold til unge, der starter på en ungdomsuddannelse, der indeholder lønnet praktik, fordi det reelt betyder, at man må stoppe, og at man derfor ikke kan gennemføre ungdomsuddannelsen.
Pernille Schnoor (ALT), 2016-05-09:
Her har de, som det er blevet nævnt tidligere i dag, f.eks. brugt midlerne fra puljen til indsatser i Vollsmose, indsatser, der handler om at få et højere uddannelsesniveau, få flere i arbejde, opnå større tryghed og skabe en mere blandet beboersammensætning, altså rigtig gode tiltag, som kan være med til at skabe større social mobilitet, mindre ulighed og skabe social bæredygtighed.
Torsten Schack Pedersen (V), 2006-05-11:
Vi skal have en bedre folkeskole, alle skal have en ungdomsuddannelse, flere skal have en videregående uddannelse, flere studerende skal have mulighed for at tage en del af deres uddannelse i udlandet, vi skal styrke universiteterne og sikre bedre muligheder for, at de studerende gennemfører uddannelserne på normeret tid, og vi skal styrke konkurrencen om forskningsmidlerne og sikre bedre kvalitet i den offentlige forskning – for blot at nævne en række af de mange tiltag.
Flemming Hansen (KF), 2000-11-16:
Så man er tæt på at være naiv, hvis man tror, at man får 500 mio. kr., eller i hvert fald 300 mio kr. for den del af forslaget, i statskassen. Jeg spørger også mig selv, om denne forhøjelse af mineralvandsafgiften og røgtobaksafgiften er den direkte årsag til, at skatteministeren ikke har offentliggjort den rapport om grænsehandelen, som han lovede Folketinget i slutningen af oktober måned.
Line Barfod (EL), 2010-04-15:
Skolen skal tværtimod give eleverne en bred indføring i alle mulige forskellige former for livsanskuelser, religiøse såvel som ikkereligiøse, og så ellers lade det være op til børn og forældre at træffe deres egne beslutninger om, hvorvidt de vil tro på en gud, og i så fald hvilken, eller om de ikke vil tro på en gud.
Mattias Tesfaye (S), 2023-05-24:
Men jeg er dog ikke blind for, at en god skole også kræver ressourcer, og der er derfor, sammen med bl.a. Radikale Venstre, afsat midler til et generelt løft af folkeskolen med finansloven for 2020, og der er afsat midler til henholdsvis bedre mulighed for udsat skolestart og sænkelse af klasseloftet med finansloven for 2023.
Karsten Lauritzen (V), 2011-12-16:
Det er Venstres klare indtryk, at justitsministeren med dette lovforslag forsøger at undertrykke en legitim demokratisk debat her i Folketingssalen i spørgsmålet om, hvorvidt man skal tildele statsborgerskab til en person, som Politiets Efterretningstjeneste vurderer kan være til fare for rigets sikkerhed.
Sonja Mikkelsen (S), 1997-11-27:
Nu skal det jo selvfølgelig ikke blive en diskussion om salget af Tele Danmark-aktier og provenuet derfra, men det er jo lidt interessant, at Venstres ordfører på forskningsområdet stiller sig positivt over for, at man kunne have disponeret salget af Tele Danmark-aktierne anderledes.
Ole Hækkerup (S), 2012-02-24:
Det er en fuldstændig fortænkt problemstilling, hr. Peter Skaarup er ude i der, al den stund både Venstre og Socialdemokraterne og jo også justitsministeren og kulturministeren med det samme, da dommen faldt, var ude at sige, at de ikke synes, det er hensigtsmæssigt, sådan som det er indrettet, netop fordi der kunne opstå problemer a la dem, hr. Peter Skaarup fremhæver.
Mette Frederiksen (S), 2025-02-18:
For hvis man er optaget af, hvad der måtte få nogen til at stemme på meget yderliggående partier, så er jeg ikke i tvivl om, at mangel på social balance og muligheder er noget, der fylder, men der er noget, der fylder mindst lige så meget, og jeg tror egentlig også mere, og det er, hvis ikke vi har styr på vores grænser, og hvis ikke vi snart får fundet en europæisk vej til at sikre, at vi kan få sendt de mennesker, der kommer til Europa og ikke opfører sig ordentligt og ødelægger vores samfund, ud af Europa igen.
Thor Pedersen (V), 2003-12-17:
Først svarede jeg om det historiske forløb - hvad det er, der rent faktisk finder sted, regelsættene og overenskomsterne - og så konkluderede jeg, at der er truffet en konkret aftale i en konkret sag med en løsning, som den pågældende ansvarlige minister fandt rimelig og anstændig.
Lotte Bundsgaard (S), 2003-09-09:
For det må være det, som hr. Kristian Jensen mener, når han mener, at man skal fjerne de supplerende dagpenge; om hr. Kristian Jensen ikke mener, at det er en smule kvindefjendsk, at de kvinder, som faktisk knokler med at hjælpe de ældre, knokler med at gøre rent, knokler i butikkerne, men som ikke kan få et fuldtidsjob, nu bliver tvunget til at melde sig ledige på fuld tid.
Ida Auken (RV), 2015-11-03:
Jo, det er jo nu engang sådan, at hvis vi kigger på, hvor mange mennesker der er i Danmark til at betale regningerne, til at gå på arbejde, til at sørge for, at der er arbejdskraft i vores virksomheder, er vi faktisk er blevet 74.000 færre til at betale regningerne bare siden 2008.
Lene Espersen (KF), 2004-01-30:
I de gældende regler er der altså allerede fastlagt en central prøvelse af de langvarige udelukkelser fra fællesskab. Spørgsmålet om, hvilke sagstyper der skal være omfattet af den særlige adgang til domstolsprøvelse i straffuldbyrdelsesloven, blev nøje overvejet i forbindelse med forberedelsen af loven.
Per Clausen (EL), 2007-03-20:
Det, jeg ikke helt kan forstå, er, hvorfor ministeren ikke benyttede sig af anledningen, da man lavede licensordningen om, sådan at den fik negative konsekvenser for mennesker, som ikke har noget tv, ikke har noget ønske om at se tv, men som udelukkende vil bruge computer og internetforbindelse til andre formål, til at se på, om de historisk begrundede undtagelser fra at betale licens, som man har, burde ændres, sådan at man i stedet for at tage udgangspunkt i folks alder tog udgangspunkt i folks økonomiske situation, når man bedømte, om de skulle betale licens eller ej.
Karen Hækkerup (S), 2013-02-05:
For at kommunerne også evner at overholde lovgivningen, er det afgørende, at de kommunale forvaltninger er klædt på til at kunne træffe afgørelser, der følger både af de materielle regler om den hjælp, der kan ydes, og de sagsbehandlingsregler, der skal varetage borgernes retssikkerhed.
Frank Dahlgaard (KF), 1997-12-02:
For det store flertal har jo penge nok og vil gerne ud at rejse, men det kan godt være, at flertallet ikke er så stort, og at der er nogle, der ikke siger noget, men kniber øjnene sammen og klarer den økonomiske belastning, og det er jo i de tilfælde, vi må gribe ind.
Hanne Agersnap (SF), 2008-11-06:
Det fremgår i øvrigt heller ikke af forslaget her, hvilke konkrete elementer af de lokale trafikplaner man ønsker at tage op til revision i en ny godkendelsesprocedure, ligesom det heller ikke fremgår, om det bliver på bekostning af eller ud over den nuværende samtykkeerklæring fra politiet.
Merete Riisager (LA), 2011-11-22:
Forslag til vedtagelse »Folketinget konstaterer, at de kommende forslag til ændringer af EU-traktaten og den stadig tættere koordinering af de europæiske finanspolitikker kan betyde en svækkelse af det danske folkestyres muligheder for frit at føre en selvstændig finanspolitik.
Mike Legarth (KF), 2015-05-08:
Det er jo en sjælden forbrødring, at Enhedslisten fremsætter et beslutningsforslag her i salen, som vi er enige i, men her har vi altså en ligelydende opfattelse, og det kan jo kun glæde en, at der også på tværs af partierne kan skabes enighed en gang imellem.